smcproject/ml-wiki-sentences huggingface dataset:
_Sithara
മലയാള ഉത്തരാധുനിക ചെറുകഥാ സാഹിത്യരംഗത്തെ ഒരു എഴുത്തുകാരിയാണ്‌ എസ്.സിതാര (ജനനം: ജൂലൈ  8 1976 ).
കേരളത്തിലെ പല സർവ്വകലാശാലകളിലും സിതാരയുടെ കഥകൾ പഠനവിഷയമായിട്ടുണ്ട് .
കാസർഗോഡ് ജില്ലയിലെ കാറഡുക്കയിൽ 1976 മേയ് 8-ന് ജനിച്ചു.
കാറഡുക്ക ഗവൺ‌മെന്റ് ഹൈസ്കൂൾ, ബ്രണ്ണൻ കോളേജ് തലശ്ശേരി , സെന്റ് ജോസഫ് കോളേജ് ദേവഗിരി , കേരള പ്രസ് അക്കാദമി എന്നിവിടങ്ങളിൽ നിന്നായി വിദ്യാഭ്യാസം.
ഇംഗ്ലീഷ് ഭാഷയിലും സാഹിത്യത്തിലും ബിരുദാനന്തര ബിരുദവും, ജേർണലിസത്തിൽ ഡിപ്ലോമയും .
വിദ്യാർത്ഥിജീവിതകാലത്തു തന്നെ എഴുതിത്തുടങ്ങി.
ഹൈസ്കൂൾ, കോളേജ്, സർവ്വകലാശാലാ തലങ്ങളിൽ നിരവധി മത്സരങ്ങളിൽ സമ്മാനാർഹയായി.
കഥകളും, കവിതകളും എഴുതുന്നു.
അച്ഛൻ: എൻ. ശശിധരൻ , അമ്മ:കെ.
ബി.സുശീല, ഭർത്താവ്:ഒ.
വി.അബ്ദുൾ ഫഹീം (പരേതൻ)2023 ഫെബ്രുവരി 18 കൃതികൾ അഗ്നിയും കഥകളും വേഷപ്പകർച്ച നൃത്തശാല ഇടം മോഹജ്വാല കറുത്ത കുപ്പായക്കാരി
കഥകൾ പുരസ്കാരങ്ങൾ മികച്ച കഥയ്ക്കുള്ള ന്യൂഡൽഹിയിലെ കഥാ അവാർഡ്(2000) ‘സൽ‌വദാർ ദാലി’ എന്ന കഥക്കു ലഭിച്ചു.
മികച്ച ചെറുകഥയ്ക്ക് കേരള സാഹിത്യ അക്കാദമി നൽകുന്ന ഗീതാ ഹിരണ്യൻ എൻഡോവ്‌മെന്റ് പുരസ്കാരം - 2003 - വേഷപ്പകർച്ച
കഥകൾ അവലംബം
[[വർഗ്ഗം:കാസർഗോഡ് ജില്ലയllllll
എസ്. സുകുമാരൻ ഇംഗ്ലീഷ് വിലാസം https://ml.wikipedia.org/wiki/S.
കേരള സംഗീത നാടകഅക്കാദമിയുടെ മികച്ച നാടകസംവിധായകനുള്ള അവാർഡ് ലഭിച്ച പ്രമുഖനായ മലയാള നാടകകൃത്താണ് സുകു എന്ന എസ്. സുകുമാരൻ ( - 18 ജൂലൈ 2012).
കൊല്ലം ജില്ലയിൽ ജനിച്ചു.
എഴുപതുകളിൽ ബർണാഡ്ഷായുടെ പേരിൽ കൊല്ലം കൂട്ടിക്കടയിൽ രൂപീകൃതമായ ഗ്രാമീണ നാടകസമിതിയിലൂടെ നാടകരംഗത്ത് കടന്നുവന്നു.
പുരോഗമനാശയങ്ങൾ ഉൾക്കൊള്ളുന്നതും ഘടനാപരമായ സവിശേഷതകൾ ഉള്ളതുമായ നിരവധി നാടകങ്ങൾ രംഗത്ത് അവതരിപ്പിച്ചിട്ടുണ്ട്.
അടിയന്തരാവസ്ഥയെന്ന ഭീകരതയെ പരിഹാസ്യതതോടെ വേദിയിലെത്തിച്ച് ജനപ്രീതി നേടിയ കൊട്ടിയം സംഗം തിയറ്റേഴ്സിന്റെ "പക്ഷിശാസ്ത്രം" നാടകത്തിലെ അഭിനേതാവായിരുന്നു.
കണ്ണൂർ ഗാന്ധാര, കൊല്ലം വയലാർ നാടകവേദി തുടങ്ങി നിരവധി തീയറ്റർ ഗ്രൂപ്പുകൾക്ക് വേണ്ടിയും വേഷമിട്ടു.
1980കളിൽ നാടകരംഗത്തുണ്ടായ പരീക്ഷണങ്ങൾക്ക് ഇദ്ദേഹം പങ്കാളിയായിരുന്നു.
നൂതന അവതരണരീതികളുമായി വന്ന കൊല്ലം കൂട്ടിക്കട പ്രതിഭ ആർട്സിന്റെ സംവിധായകനായിരുന്നു.
ജോ പ്രൊഫസർ ജോ, അഗ്നിച്ചിറകുകൾ, തിരുവാഴി, ചാർത്ത്, ചൊല്ലിയാട്ടം തുടങ്ങി ജനങ്ങളെ സ്വാധീനിച്ച നിരവധി ആധുനിക നാടകങ്ങൾ സംവിധാനം ചെയ്തിട്ടുണ്ട്.
അനേകം സാംസ്കരിക സംഘടനകളുടെ പുരസ്കാരങ്ങൾ നേടിയിട്ടുള്ള ഇദ്ദേഹത്തിന് 1990ൽ "ചീറ്റം" എന്ന നാടകം സംവിധാനം ചെയ്തതിന് കേരള സംഗീത നാടകഅക്കാദമിയുടെ മികച്ച നാടകസംവിധായകനുള്ള അവാർഡ് ലഭിച്ചു
ആരോഗ്യവകുപ്പിലെ വിരമിച്ച ഉദ്യോഗസ്ഥനായിരുന്നു.
കൃതികൾ പുരസ്കാരങ്ങൾ കേരള സംഗീത നാടകഅക്കാദമിയുടെ മികച്ച നാടകസംവിധായകനുള്ള അവാർഡ്  (1990) അവലംബം ↑ .
http://www.deshabhimani.com/demise.php?category_id=51 category_id2= category_id3=34 ddate=19-07-2012 അധിക വായനക്ക് പുറം കണ്ണികൾ
എസ്. ശർമ്മ ഇംഗ്ലീഷ് വിലാസം https://ml.wikipedia.org/wiki/S.
_Sharma
കേരളത്തിലെ അച്യുതാനന്ദൻ മന്ത്രിസഭയിൽ ഫിഷറീസ് രെജിസ്ട്രേഷൻ വകുപ്പ് മന്ത്രിയായിരുന്നു എസ്‌.
ശർമ്മ .
അവസാന നായനാർ മന്ത്രിസഭയിൽ വൈദ്യുതി സഹകരവകുപ്പ് മന്ത്രിയുമായിരുന്നു.
നിലവിൽ വൈപ്പിൻ എംഎൽഎ ആണ്.
(ജനനം: ഒക്ടോബർ 24 , 1954 - ).
പിതാവ്‌ ഏഴിക്കര മണ്ണപ്പശ്ശേരി ശേഖരൻ, മാതാവ്‌ കാവുക്കുട്ടി.
വിദ്യാഭ്യാസം ഐ. ടി. ഐ.ഇപ്പോൾ വടക്കൻ പറവൂർ  പെരുമ്പടന്നയിൽ  താമസിക്കുന്നു.
2006 -ലെ കേരളാ നിയമസഭാ തെരഞ്ഞെടുപ്പിൽ എറണാകുളം ജില്ലയിലെ വടക്കേകര നിയമസഭാ മണ്ഡലത്തിൽ നിന്നും മത്സരിച്ചു വിജയിച്ചു.
2011-ൽ കേരള നിയമസഭയിലേക്ക് നടന്ന തിരഞ്ഞെടുപ്പിൽ വൈപ്പിൻ മണ്ഡലത്തിൽ നിന്നും വിജയിച്ചു.
സ്മാർട്ട്‌ സിറ്റി ചെയർമാൻ ആയിരുന്നു.
നെടുംമ്പാശേരി വിമാനത്താവള ഡയറക്ടർ ബോർഡ്‌ അംഗം ആയിരുന്നു .
1972 -ൽ എസ്.എഫ്.ഐ-യിലൂടെ രാഷ്ടീയത്തിൽ എത്തി.
ഡി.വൈ.എഫ്‌.
ഐ-യിലും അതിന്റെ പൂർവ്വരൂപമായിരുന്ന കെ.എസ്‌.
വൈ.എഫ്-ലും നേതൃനിരയിൽ പ്രവർത്തിച്ചിട്ടുണ്ട്‌.
1973 -ൽ സി.പി.എം. അംഗത്വം നേടിയ ശർമ്മ, സംസ്ഥാന സെക്രട്ടറിയേറ്റ്‌ അംഗം വരെ ആയി.
ഇപ്പോൾ സി.പി.ഐ.എം സംസ്ഥാന സമിതി അംഗമാണ്.
നിയമസഭയിൽ നാലാമൂഴമാണ്‌.
1996 -ലെ നായനാർ മന്ത്രിസഭയിൽ അംഗമായിരുന്ന പിണറായി വിജയൻ  സിപിഐഎം സംസ്ഥാന സെക്രട്ടറിയായി തെരെഞ്ഞെടുക്കപ്പെട്ടതിനെത്തുടർന്ന് വൈദ്യുതി സഹകരണ വകുപ്പ് മന്ത്രിയായി ചുമതലയേറ്റു.
1987,1991, 1996, 2006 (നോർത്ത് പറവൂർ വടക്കേക്കര),  2011, 2016 (വൈപ്പിൻ) എന്നീ മണ്ഡലങ്ങളിൽ നിന്നും സിപിഐ എം സ്ഥാനാർഥിയായി വിജയിച്ച് കേരള നിയമസഭയിലെത്തി.
കെഎസ്.
ബി ഉദ്യോഗസ്ഥയായ കെ.എസ്. ആശയാണ് ഭാര്യ,രാകേഷ്,രേഷ്മ എന്നിവർ മക്കളാണ്.
ഔറാ ഇംഗ്ലീഷ് വിലാസം https://ml.wikipedia.org/wiki/Aura_(mythology) ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഒക്ടോബർ മുതൽ തുടരുന്നു.
ഗ്രീക്ക് പുരാണത്തിലെ ഇളം കാറ്റിന്റെ ദേവത അല്ലെകിൽ ദൈവികമായ ഒരു ആവിഷ്കാരമാണ്.
ഇതിനു തുല്യമായ മറ്റൊരു ദേവത റോമൻ പുരാണത്തിലുണ്ട്.
Aura velificans , caryatid from the agora of Thessalonica (late 2nd–early 3rd century)
അവലംബം The Theoi Project, "Aura" , gives translated passages of Dionysiaca .
ഔറൊക്‌സ്‌ ഇംഗ്ലീഷ് വിലാസം https://ml.wikipedia.org/wiki/Aurochs
Aurochs bull at the Zoological Museum in Copenhagen from 7400 BC
യൂറോപ്പ്, ഏഷ്യ, ഉത്തരാഫ്രിക്ക എന്നിവിടങ്ങളിൽ ജീവിച്ചിരുന്നതും വംശനാശം സംഭവിച്ചതുമായ ഒരിനം കാട്ടുകാളയാണ് ഔറൊക്‌സ്‌ - Aurochs .
( ശാസ്ത്രീയനാമം : Bos primigenius ) ഔറോസ്‌ എന്ന ഗ്രീക്ക്‌ പദത്തിൽനിന്നാണ്‌ ഈ പേരു ലഭിച്ചത്.
കാഴ്‌ചയിൽ ഇതിന്‌ അമേരിക്കൻ കാട്ടുപോത്തിനോട്‌ സാമ്യമുണ്ട്.
ഇന്ന്‌ ഇണക്കിവളർത്തുന്ന കന്നുകാലികളുടെ പ്രധാനപൂർവികർ ഔറൊക്‌സ്‌ ആയിരുന്നെന്നു കരുതപ്പെടുന്നു.
അന്ധകാരയുഗ ( Dark Ages ) ത്തിന്റെ ഏകദേശം അവസാനം വരെയും യൂറോപ്പിലും തൊട്ടുള്ള പൂർവ പ്രദേശങ്ങളിലും ഇവ സുലഭമായി കാണപ്പെട്ടിരുന്നു.
വടക്കൻ യൂറോപ്പിലെ കാടുകളും സമതല പ്രദേശങ്ങളുമായിരുന്നു ഇവയുടെ മുഖ്യവാസ മേഖലകൾ.
ഇവ ഭൂമുഖത്തു നിന്നും അപ്രത്യക്ഷനയശേഷം യൂറോപ്യൻ കാട്ടുപോത്തിനെ (Bison bison or B. bonasus) വിശേഷിപ്പിക്കാൻ ഔറൊക്‌സ്‌ എന്ന പദം ഉപയോഗിച്ചു വരുന്നു.
എന്നാൽ ജന്തുശാസ്‌ത്രജ്ഞർ ഇതിനു അംഗീകാരം നൽകിയിട്ടില്ല.
ഔലങ്ക ദേശീയോദ്യാനം
ഔലങ്ക ദേശീയോദ്യാനം ( Finnish : Oulangan kansallispuisto ), 270 ചതുരശ്ര കിലോമീറ്റർ (104 ച.മൈൽ) വിസ്താരമുള്ള ഫിൻ‍ലാൻറിലെ നോർത്തേൺ ഓസ്ട്രോബോത്നിയ, ലാപ്ലാണ്ട് പ്രദേശങ്ങളിലെ ഒരു ദേശീയ പാർക്കാണ്.
1956 ൽ സ്ഥാപിതമായ ഈ ദേശീയോദ്യാനം 1982 ലും 1989 ലും വിപുലീകരിക്കപ്പെട്ടിരുന്നു.
റഷ്യയിലെ പാനജാർവി ദേശീയോദ്യാനം ഇതിൻറെ അതിർത്തിയാണ്.
ഔവാടുതുറ അയ്യിനിപ്പിള്ള ആശാൻ
'കോവളം കവികൾ' എന്നു വിളിക്കപ്പെട്ടിരുന്ന കവികളിലൊരാളാണ് ഔവാടുതുറ അയ്യിനിപ്പിള്ള ആശാൻ .
ഭാരതംപാട്ടിന്റെ കർത്താവായ അനുജൻ അയ്യിപ്പിള്ളയായിരുന്നു ഈ ഗണത്തിലെ മറ്റൊരാൾ.
ഭാഷയിലെ 'പാട്ടു'പ്രസ്ഥാനത്തിന്റെ ഒരു സവിശേഷഘട്ടത്തെ പ്രതിനിധാനം ചെയ്യുന്ന ജനകീയ മഹാകാവ്യമായ രാമകഥപ്പാട്ട് രചിച്ചത് ഔവാടുതുറ അയ്യിനിപ്പിള്ള ആശാനാണ്.
1350-നും 1450-നും ഇടയ്ക്കാണ് ആശാന്റെ ജീവിതകാലമെന്നു കരുതപ്പെടുന്നു.
ചിറയിൻകീഴിലുള്ള ശാർക്കരക്ഷേത്രത്തിന്റെ ഭരണാധികാരികളുടെ ജന്മഗൃഹമായിരുന്ന പഴയവീടാണ് ആശാന്റെ മൂലകുടുംബം.
അദ്ദേഹം അക്ഷരജ്ഞാനമില്ലാത്ത ഒരു കൃഷിക്കാരനായിരുന്നു എന്നും ഒരു ദിവസം മാടം കാക്കാൻ അനുജനെ നിയോഗിച്ചിട്ട് തിരുവനന്തപുരം പത്മനാഭസ്വാമിക്ഷേത്രത്തിൽ ശീവേലി തൊഴാൻ പോയെന്നും ദീപാരാധന കഴിഞ്ഞ് വെളിയിലിറങ്ങിയപ്പോൾ ഒരു വൃദ്ധനെക്കണ്ട് അദ്ദേഹത്തോട് തനിക്ക് വല്ലതും വേണമെന്ന് അപേക്ഷിച്ചു എന്നും അപ്പോൾ അദ്ദേഹം ഒരു വാഴപ്പഴം കൊടുത്തത് ഭക്ഷിച്ചു എന്നും മാടത്തിലേക്കുള്ള യാത്ര പാട്ടു പാടിക്കൊണ്ടായിരുന്നു എന്നുമാണ്‌ ഐതിഹ്യം.
കോവളം, മുള്ളുവിള പുരയിടത്തിൽ ആശാന്റെ വസതിയായിരുന്ന തെക്കേവീടിന്റെ അടിത്തറ അവശേഷിച്ചിട്ടുണ്ട്.
അല്പം അകലെയായി ആശാനും അനുജനും ഒരുമിച്ചിരുന്നു കാവ്യരചനയും ഗാനാലാപവും ചെയ്തിരുന്ന ഒരു കെട്ടിടം ഉണ്ട്.
അതിനടുത്തുള്ള കോവിൽവിളാകം പുരയിടത്തിലുള്ള ദുർഗാക്ഷേത്രത്തിന്റെ കന്യാകോണിൽ ആശാന്റെ ഭൌതികാവശിഷ്ടം ഉൾക്കൊള്ളുന്ന പീഠം സ്ഥിതിചെയ്യുന്നു.
ആശാന്റെ നിർദ്ദേശപ്രകാരം ശിഷ്യന്മാർ കുഴിയുണ്ടാക്കിയെന്നും ആശാൻ അതിലിരുന്നു സമാധിപ്രാപിച്ചുവെന്നുമാണ് ഐതിഹ്യം.
നായർ സമുദായാംഗമായ ആശാന്റെ ഗുരുവാണെന്നു കരുതപ്പെടുന്ന മണ്ണാന്റെ പ്രതിഷ്ഠയായ 'മർണാരമൂർത്തി'യുടെ സ്ഥാനം അതിനു സമീപമായി കാണാം.
രാമകഥാപ്പാട്ട്
പലതരത്തിലും സവിശേഷതകൾ നിറഞ്ഞ ഒരു ഉത്കൃഷ്ടകാവ്യമാണ് രാമകഥപ്പാട്ട് .
അസംഖ്യമാണ് അതിൽ ഉപയോഗിച്ചിരിക്കുന്ന ദ്രാവിഡവൃത്തങ്ങൾ; അവയുടെ പ്രയോഗം അത്യന്തം നിപുണമായ രീതിയിലും.
സൂക്ഷ്മമായ ഫലിതവാസന, പ്രതിപാദ്യവുമായുള്ള തന്മയീഭാവം, സാധാരണക്കാരുമായി ഇഴുകിച്ചേരാനുള്ള കഴിവ്, സംഗീതം, ജ്യോതിശ്ശാസ്ത്രം തുടങ്ങിയ വിഷയങ്ങളിലുള്ള അവഗാഹം, സംസ്കൃതം, തമിഴ്, മലയാളം എന്നീ ഭാഷകളിലുള്ള അസാമാന്യവൈഭവം, ജനങ്ങളെ സംസ്കാര സമ്പന്നരാക്കാനുള്ള ആസക്തി തുടങ്ങിയവ ആശാന്റെ കവിതയുടെ പ്രത്യേകതകളാണ്.
ദ്രുതകവനത്തിന്റെ ചൈതന്യവും സശ്രദ്ധരചനയുടെ കലാകൌശലവും ഒത്തിണങ്ങിയ കാവ്യശൈലി ആശാനു സ്വായത്തമായിരുന്നു.
അവലംബം ↑ ഉള്ളൂർ, കേരള സാഹിത്യ ചരിത്രം
ഔവ്വയാർ ഇംഗ്ലീഷ് വിലാസം https://ml.wikipedia.org/wiki/Avvaiyar മറീനാ ബീച്ചിലെ അവ്വയാർ പ്രതിമ
സംഘകാലത്തെ ഒരു തമിഴ് കവയിത്രിയാണ് ഔവ്വയാർ ( ஔவையார் ).
സംഘകാല കവികളിൽ മുപ്പത് സ്ത്രീകളുണ്ടായിരുന്നു; അവരിലൊരാളാണ് ഔവ്വയാർ .
പാരി , അതിയമാൻ എന്നീ നാടുവാഴികളോടും ചേര ചോള പാണ്ഡ്യ രാജാക്കന്മാരോടും ഇവർ ഇടപഴകിയിരുന്നു.
വിദ്യാസമ്പന്നരും അല്ലാത്തവരുമായ എല്ലാ തമിഴ്നാട്ടുകാരും ഒരുപോലെ ആരാധനാപൂർവം സ്മരിക്കുന്ന നാമമാണ് ഔവ്വയാരുടേത്.
തമിഴ് കവയിത്രികളിൽ ചിലർ ഈ പേരിൽ അറിയപ്പെടുന്നു.
മാതാവിനെപ്പോലെ ബഹുമാന്യയായവൾ എന്നാണ് ഈ പേരിന്റെ പൊരുൾ.
പറമ്പ് നാട്ടിലെ രാജാവായിരുന്ന വേൾ പാരിയെ മൂവേന്തർ ചതിയിൽ കൊലപ്പെടുത്തിയ ശേഷം കപിലരുടെ സംരക്ഷണത്തിലായിരുന്ന പാരിയുടെ രണ്ട് പുത്രിമാരെ കപിലരുടെ മരണത്തെ തുടർന്ന് ഔവ്വയാറാണ് മലൈയമ്മാൻ തിരുമുടി കാരി എന്ന രാജാവിന് വിവാഹം ചെയ്തു കൊടുത്തത്.
ഒരിക്കൽ അതിയമാനും തൊണ്ടമാനെന്ന രാജാവും തമ്മിൽ ശത്രുതയുണ്ടായപ്പോൾ അവർക്കിടയിൽ സന്ധിസംഭാഷണം നടത്തി യുദ്ധം ഒഴിവാക്കാൻ ഔവ്വയാർ ശ്രമിച്ചിരുന്നു.
അക്കാലത്ത് ഔവ്വയാർ വൃദ്ധയായിക്കഴിഞ്ഞിരുന്നു.
വേട്ടയാടാൻ പോയ അതിയമാൻ നെടുമാൻ അഞ്ചിയ്ക്ക് കിട്ടിയ വിശേഷപ്പെട്ട നെല്ലിക്ക അദ്ദേഹം ഭക്ഷിക്കാതെ ഔവ്വയാർക്കു സമ്മാനിച്ചതായി ഒരു കഥയുണ്ട്.
സ്വന്തം ആയുസ്സ് വർദ്ധിപ്പിക്കാൻ ശ്രമിക്കാതെ തന്റെ ദീർഘായൂസ്സിനെ കരുതി ദാനം ചെയ്ത അതിയമാന്റെ സ്നേഹപൂർണമായ ഈ നടപടിയെ ശ്ളാഘിച്ച് ഔവ്വയാർ എഴുതിയ പ്രശസ്തമായ പാട്ട് ഇപ്രകാരമാണ്.
“ "വടമ്പടുവായ് വാളെന്തിയൊന്നാർ ഽ കുളമ്പടക്കന്ത കഴറടിത്തടക്കൈ ഽ  ആർകലിനറവിനതിയർ കോമാൻ ഽ  പോരടുതിവിയർ പൊലന്താരഞ്ചി ഽ പാൽപുരൈ പിറൈനുതർ ഽ പൊലിന്തചെന്നി ഽ നീലമണിമിടറ്റൊരുവൻപോല ഽ  മന്നുക പെരുമ നീയേ തൊന്നിലൈപ് ഽ പെരുമലൈ വിടരകത്തരുമിചൈക്കൊണ്ട ഽ ചിറിയിലൈ നെല്ലിത്തീങ്കനി കറിയാ ഽ താതനിന്നകത്തടക്കിച് ഽ  ച്ചാതാനീങ്കവൈമക്കീത്തനൈയേ ”
ഇതിൽ മഹാമനസ്ക്കനായ അതിയമാനെ ഔവ്വയാർ ഉപമിക്കുന്നത് നീലകണ്ഠനായ ശിവനോടാണ് .
പുറനാന്നൂറിലും മറ്റു സമാഹാരങ്ങളിലുമായി ഔവ്വയാർ എഴുതിയ 59 പാട്ടുകളുണ്ട്.
അവരുടെ കവിത്വസിദ്ധി മാത്രമല്ല, ലോകവിജ്ഞാനവും വെളിപ്പെടുത്തുന്നവയാണ് ഈ പാട്ടുകൾ.
കമ്പര് ‍, ഒട്ടക്കൂത്തർ മുതലായവരുടെ കാലത്തു ജീവിച്ചിരുന്ന ഔവ്വയാർ തമിഴിന്റെ മുത്തശ്ശിയായി ആരാധിക്കപ്പെടുന്നു.
സംഘകാലത്തെ ഔവ്വയാർ വളരെ ബഹുമാനിക്കപ്പെട്ടിരുന്നു.
നാടുവാഴികൾക്കിടയിലും ഇവർക്കു സ്വാധീനമുണ്ടായിരുന്നു.
മാത്രമല്ല, അവർ ഊരുകൾ തോറും ചുറ്റി സഞ്ചരിച്ച് ഗ്രാമങ്ങളിലെ കർഷകരുടെ കുടിലുകളിൽ താമസിക്കുകയും അവർ സ്നേഹപൂർവം നല്കിയ കഞ്ഞിവെള്ളം കുടിച്ച് പാടുകയും ചെയ്തു.
പാവങ്ങളുടെ കൂട്ടത്തിൽ അവരുടെ ആഹാരത്തിന്റെ പങ്കുപറ്റി ജീവിച്ചിരുന്നതുകൊണ്ട് കഞ്ഞിക്കുവേണ്ടി പാടിയവർ എന്ന് ഈ കവയിത്രിക്കു പേരുണ്ടായി.
കുഞ്ഞുങ്ങളെയും ഇവർ ഇഷ്ടപ്പെട്ടിരുന്നു.
കുട്ടികൾക്കുവേണ്ടി ആത്തിചൂടി, കൊന്റൈ വേന്തൻ എന്നീ കൃതികൾ രചിച്ചു.
ഇവ ഇന്നും കുട്ടികൾ രസിച്ചു വായിക്കുന്നു.
സ്കൂൾ വിദ്യാർത്ഥികൾക്കുവേണ്ടി ഔവ്വയാർ എഴുതിയ പുസ്തകങ്ങളാണ് മുതുരൈ, നൽവഴി എന്നിവ.
തത്ത്വചിന്തകളും ജീവിതസത്യങ്ങളുമാണ് ഇവയിൽ പ്രതിപാദിക്കപ്പെടുന്നത്.
തത്ത്വചിന്തകൾ ലളിതമായി പുനരാഖ്യാനം ചെയ്യുന്നതിൽ ഔവ്വയാർക്ക് അനിതരസാധാരണമായ കഴിവുണ്ടായിരുന്നു.
20-ആം ശതകത്തിന്റെ ആരംഭത്തിൽ സുബ്രഹ്മണ്യ ഭാരതി , ഔവ്വയാരുടെ ഗ്രന്ഥമായ ആത്തിചൂടിയുടെ പേരിൽത്തന്നെ ഒരു ഗ്രന്ഥം രചിച്ചുവെന്നത് ഈ കവയിത്രിയുടെ മഹത്ത്വം വെളിവാക്കുന്ന സംഭവമാണ്.
ഔറംഗാബാദ്
ഇന്ത്യൻ സംസ്ഥാനമായ മഹാരാഷ്ട്രയിലെ ഒരു നഗരമാണ് ഔറംഗാബാദ് ( pronunciation ⓘ ) അഥവാ ഛത്രപതി സംഭാജീനഗർ .
മരാഠ്വാഡ മേഖലയിലെ ഏറ്റവും വലിയ നഗരവും ഔറംഗാബാദ് ജില്ലയുടെ തലസ്ഥാനവുമാണ് ഈ നഗരം.
മഹാരാഷ്ട്രയിലെ ഏറ്റവും ജനസംഖ്യയുള്ള നഗരങ്ങളിൽ നാലാമതാണ് ഔറംഗാബാദ്.
പരുത്തി തുണിത്തരങ്ങളുടെയും സിൽക്ക് അലങ്കാര തുണിത്തരങ്ങളുടെയും പ്രധാന ഉൽ‌പാദന കേന്ദ്രമായി നഗരം അറിയപ്പെടുന്നു.
ഡോ. ബാബാസാഹേബ് അംബേദ്കർ മറാത്ത്വാഡ സർവകലാശാല ഉൾപ്പെടെ നിരവധി പ്രമുഖ വിദ്യാഭ്യാസ സ്ഥാപനങ്ങൾ നഗരത്തിലുണ്ട്.
1983 മുതൽ യുനെസ്കോയുടെ ലോക പൈതൃക സ്ഥലങ്ങളായി അറിയപ്പെടുന്ന വിനോദസഞ്ചാര കേന്ദ്രങ്ങളായ അജന്ത , എല്ലോറ ഗുഹകൾ നഗരത്തിന്റെ പ്രാന്തപ്രദേശത്തായി സ്ഥിതിചെയ്യുന്നു.
ഔലാറ്റിവിക് ദ്വീപ് ഇംഗ്ലീഷ് വിലാസം https://ml.wikipedia.org/wiki/Aulattivik
ഔലാറ്റിവിക് ദ്വീപ് (ഇനുക്റ്റിറ്റൂട്ട് : ᐊᐅᓚᑦᑎᕕᒃ ) മുമ്പ് കറി ദ്വീപ് എന്നറിയപ്പെട്ടിരുന്ന, കാനഡയിലെ നുനാവട്ടിലെ ഖ്വിക്കിക്താലുക്ക് മേഖലയിൽ സ്ഥിതി ചെയ്യുന്ന ക്രമരഹിതമായ ആകൃതിയിലുള്ളതും, ജനവാസമില്ലാത്തതുമായ ഒരു ദ്വീപാണ്.
ബാഫിൻ ദ്വീപിൽനിന്നകന്ന്, വൈറ്റ് ബേയുടെ അഴിമുഖത്താണ് ഇത് സ്ഥിതിചെയ്യുന്നത്.
എക്ലിപ്‌സ് സൗണ്ട് അതിന്റെ വടക്ക് ഭാഗത്തായി സ്ഥിതിചെയ്യുന്നു.
അവലംബം ↑ Aulattivik ↑ Aulattivik (Formerly Curry Island)
ഉഷ്യൂയിയ
ഉഷ്യൂയിയ ( / uː ˈ ʃ w aɪ . ə / oo- SHWY -ə , സ്പാനിഷ് ഉച്ചാരണം: [uˈswaja] ) അർജന്റീനയിലെ അന്റാർട്ടിഡ ഇ ഇസ്‌ലാസ് ഡെൽ അറ്റ്‌ലാന്റിക്കോ സർ പ്രവിശ്യയുടെ തലസ്ഥാനവും രാജ്യത്തിന്റെ തെക്കേയറ്റത്തുള്ള നഗരവുമാണ്.
ഏകദേശം 75,000 ജനസംഖ്യയും സമാന്തര തെക്കൻ അക്ഷാംശം 54 ന് താഴെയും സ്ഥിതിചെയ്യുന്ന ഉഷ്യൂയിയ ലോകത്തിൻറെ ഏറ്റവും തെക്കേയറ്റത്തുള്ള നഗരമെന്ന സ്ഥാനം അവകാശപ്പെടുന്നു.
ഓന എന്നും അറിയപ്പെടുന്ന സെൽക്‌'നാം ഇന്ത്യക്കാർ ഏകദേശം 10,000 വർഷങ്ങൾക്ക് മുമ്പ് ടിയറ ഡെൽ ഫ്യൂഗോയിൽ ആദ്യമായി എത്തിച്ചേർന്നു.
ഈ പ്രദേശത്തെ തദ്ദേശീയ ജനതയുടെ തെക്കൻ കൂട്ടമായ യാഗൻ (യമന എന്നും അറിയപ്പെടുന്നു)  ഇപ്പോൾ ഉഷ്യൂയിയ എന്നറിയപ്പെടുന്ന പ്രദേശം കൈവശപ്പെടുത്തുകയും ദ്വീപിലെ വടക്കൻ നിവാസികളുമായി തുടർച്ചയായി കലഹത്തിൽ ഏർപ്പെടുകയും ചെയ്തു.
പത്തൊൻപതാം നൂറ്റാണ്ടിന്റെ അവസാന പകുതിയിൽ, ടിയറ ഡെൽ ഫ്യൂഗോയുടെ കിഴക്കൻ ഭാഗത്ത്, നിരവധി ബ്രിട്ടീഷ് പ്രജകൾ ഉൾപ്പെടെ, അർജന്റീന പൗരന്മാരല്ലാത്തവരുടെ ഒരു ഗണ്യമായ സംഖ്യ ഉണ്ടായിരുന്നു.
അർജന്റീനിയൻ പൗരന്മാരോ സർക്കാർ പ്രതിനിധികളോ സ്ഥിരമായി അവിടെ എത്തുന്നതിന് വളരെ മുമ്പുതന്നെ, മുൻകാല ബ്രിട്ടീഷ് സർവേകൾക്ക് ശേഷം, ബ്രിട്ടീഷ് മിഷനറിമാരാണ് അനൗപചാരികമായി ഉഷ്യൂയിയ സ്ഥാപിച്ചത്.
സമുദ്രനിരപ്പിൽ നിന്ന് ഏകദേശം 6 മീറ്റർ ഉയരത്തിൽ പടിഞ്ഞാറ്, വടക്ക്, കിഴക്ക് ദിക്കുകളിൽ ആൻഡീസ് ഫ്യൂഗിനോസിനാൽ വലയം ചെയ്യപ്പെട്ട ഈ നഗരം ഉഷ്യൂയിയ ഉൾക്കടലിലാണ് സ്ഥിതി ചെയ്യുന്നത്.
ടിയറ ഡെൽ ഫ്യൂഗോയുടെ തെക്കേ അറ്റത്തുകൂടി കടന്നുപോകുന്ന ആന്തിസ് പർവതനിരയുടെ ഒരു ഭാഗം കടന്ന് രാജ്യത്തിന്റെ മറ്റ് ഭാഗങ്ങളിൽ നിന്ന് പ്രവേശിക്കാവുന്ന ഏക നഗരമാണിത്.
ഉസോയ് അണ
താജിക്കിസ്ഥാനിലെ മുർഗാബ് നദിക്കു കുറുകെ പ്രകൃത്യാ സൃഷ്ടിക്കപ്പെട്ട അണയാണ് ഉസോയ് അണ .
( Usoi Dam) 567 metres (1,860 ft) ഉയരത്തിൽ രൂപം കൊണ്ട ഈ അണ, മനുഷ്യനിർമ്മിതമോ അല്ലാത്തതോ ആയ അണകളിൽ ഏറ്റവും വലുതാണ്.
1911 ഇൽ ഉണ്ടായ സാരെസ് ഭൂമികുലുക്കത്തിൻ്റെ ഫലമായി മുർഗാബ് നദീതീരത്തുണ്ടായ വൻ ഉരുൾപൊട്ടലിൽ രൂപം കൊണ്ടതാണ് ഈ അണ.
പാമീർ മലനിരകൾക്കിടയിലൂടെ ഒഴുകുന്ന മുർഗാബ് നദിയുടെ ഉച്ചത്തിലുള്ള വശങ്ങളിൽ നിന്ന് ഏതാണ്ട് 2 cubic kilometres (0.48 cu mi) പാറയും മണ്ണും തെന്നി മാറിയാണ് ഈ അണ രൂപം കൊണ്ടത്.
ഇതിനോടൊപ്പം രൂപമെടുത്ത തടാകം പൂർണ്ണമായും മുക്കിക്കളഞ്ഞ ഉസോയ് ഗ്രാമത്തിൽ നിന്നാണ് ഇതിൻ്റെ പേരുത്ഭവിച്ചത്.
തടാകം മുക്കിയ മറ്റൊരു ഗ്രാമമാണ് സാരെസ്.
നദീതീരത്തിൽ നിന്ന് 500 to 700 metres (1,600 to 2,300 ft) ഉയരത്തിലാണ് ഈ അണ സ്ഥിതി ചെയ്യുന്നത്.
ഉസോയ് അണയുടേ ഉപഗ്രഹ വീക്ഷണം.
സാരെസ് തടാകത്തിൻ്റെ പടിഞ്ഞാ റേ ഭാഗവും ചെ റിയ ഷഡൗ തടാകവും കാണാം
അണക്കൊപ്പം രൂപം കൊണ്ട സാരെസ് തടാകം 55.8-kilometre (34.7 mi) നീളമുള്ള ഒരു ജലാശയമാണ്.
ഇതിൽ 16.074 cubic kilometres (13,031,000 acre⋅ft ) വെള്ളം കൊള്ളാനുള്ള ശേഷിയുണ്ട്.
വെള്ളം അണയുടെ മുകളിലൂടെ ഒഴുകുന്നില്ല പകരം അടിത്തട്ടിലൂടെ ഒലിച്ചിറങ്ങുകയാണ് ചെയ്യുന്നത്.
ഇത് തടാകത്തിൽ വന്നു ചേരുന്ന വെള്ളത്തിന്റെ അളവിനാനുപാതികമായ അളവിലാണ്.
അതുകൊണ്ട് തടാകത്തിലെ ജലനിരപ്പ് സ്ഥിരമായി നിൽകുന്നു.
വെള്ളത്തിന്റെ ഒഴുക്ക് ഏതാണ്ട് 45 ക്യൂബിക് മിറ്റർ/സെകന്ഡ് ആണ് റഫറൻസുകൾ
ഉസൈൻ ബോൾട്ട് ഇംഗ്ലീഷ് വിലാസം https://ml.wikipedia.org/wiki/Usain_Bolt
ഉസൈൻ ബോൾട്ട് (ജനനം: ഓഗസ്റ്റ് 21 , 1986 ) ഒരു ജമൈക്കൻ ഓട്ടക്കാരനാണ്.
നിലവിലെ 100 മീറ്റർ , 200 മീറ്റർ ഒളിമ്പിക് ജേതാവ് ഇദ്ദേഹമാണ്.
100 മീറ്റർ ലോകറെക്കോർഡും (9.58 സെക്കന്റ് ) 200 മീറ്റർ ലോകറെക്കോർഡും (19.19 സെക്കന്റ്) ഇപ്പോൾ ഇദ്ദേഹത്തിന്റെ പേരിലാണ്.1977നു ശേഷം 100 മീറ്ററിലേയും 200 മീറ്ററിലേയും ലോകറെക്കോർഡുകൾക്ക് ഉടമയായ ആദ്യ കായികതാരമാണ് ബോൾട്ട്.
4x100 മീറ്റർ റിലേയിലും അദ്ദേഹം ടീമംഗങ്ങളോടൊപ്പം റെക്കോർഡ് സൃഷ്ടിച്ചു.
സ്പ്രിന്റിൽ 8 ഒളിംപിക് സ്വർണ മെഡലുകളും 11 ലോക ചാമ്പ്യൻഷിപ്പ് സ്വർണ മെഡലുകളും നേടുന്ന ആദ്യ കായിക താരമാണ് ബോൾട്ട്.
തുടർച്ചയായ മൂന്നു ഒളിമ്പിക്സ് മത്സരങ്ങളിൽ 100 മീറ്ററിലും 200 മീറ്ററിലും  സ്വർണം നേടിയ ആദ്യ താരവും ബോൾട്ട് തന്നെ ( ട്രിപ്പിൾ ഡബിൾ ).
4x100 മീറ്റർ റിലേയിലും തുടർച്ചയായി മൂന്നു ഒളിമ്പിക്സ് സ്വർണം നേടി ട്രിപ്പിൾ ട്രിപ്പിൾ എന്ന നേട്ടവും കൈവരിച്ചു.
എന്നാൽ 2008-ൽ നടന്ന ഒളിമ്പിക്സിലെ 4×100 മീറ്റർ റിലേയിൽ നെസ്റ്റെ കാർട്ടർ ഉത്തേജക മരുന്ന്  ഉപയോഗിച്ചതായി കണ്ടെത്തിയിരുന്നു.
അത് കാരണം ആ ഇനത്തതിൽ ജമൈക്കൻ ടീമിനെ അയോഗ്യരാക്കി.
അതോടെ ആ സ്വർണ മെഡൽ അദ്ദേഹത്തിന് നഷ്ടമായി.
2008 ബീജിംഗ് , 2012 ലണ്ടൻ, 2016 റിയോ ഒളിമ്പിക്സുകളിലായിരുന്നു ഈ നേട്ടങ്ങൾ.
നേട്ടങ്ങളുടെ വിശേഷണമായി മാധ്യമങ്ങൾ ഇദ്ദേഹത്തിന്  "ലൈറ്റ്നിങ് ബോൾട്ട്" എന്ന വിളിപ്പേര് നേടിക്കൊടുത്തു.
മികച്ച പുരുഷ അത്‌ലറ്റിനുള്ള ഇന്റർനാഷണൽ അസോസിയേഷൻ ഓഫ് അത്‌ലറ്റിക് ഫെഡറേഷന്റെ (ഐഎഎഎഫ്) അത്‌ലറ്റ്‌ ഓഫ് ദി ഇയർ ആയി തുടർച്ചയായി 4 തവണ (2009-2012) തിരഞ്ഞെടുക്കപ്പെട്ടു.
കൂടാതെ ട്രാക്ക് ഫീൽഡ് അത്ലറ്റ് ഓഫ് ദി ഇയർ അവാർഡിനും ലോറസ് സ്പോഴ്സ്മാൻ ഓഫ് ദി ഇയർ അവാർഡിനും (രണ്ട് തവണ) അദ്ദേഹം അർഹനായിട്ടുണ്ട്.
ലോകം കണ്ട ഏറ്റവും മികച്ച അത്ലറ്റുകളിലൊന്നായി ഉസൈൻ ബോൾട്ടിനെ പരിഗണിക്കുന്നു.
2013 ജൂലൈ മാസത്തിൽ റഷ്യയിലെ മോസ്കോയിൽ വെച്ച് നടന്ന ലോകചാമ്പ്യൻഷിപ്പിൽ മൂന്നു സ്വർണമെഡലുകൾ നേടിയതോടെ ലോകചാമ്പ്യൻഷിപ്പുകളിൽ ഏറ്റവും കൂടുതൽ മെഡലുകൾ നേടിയ താരം എന്ന പദവി അദ്ദേഹത്തിന് സ്വന്തമായിരുന്നു.
2015 ആഗസ്റ്റ് 29ന് ബൈജിംഗിൽ നടന്ന ലോക അത്‌ലറ്റിക്ക് ചാംപ്യൻഷിപ്പിൽ ട്രിപ്പിൾ സ്വർണം ലഭിച്ചു.
100 മീറ്ററിലും 200 മീറ്ററിലും സ്വർണ്ണം നേടിയ ബോൾട്ട് ,4x100 മീറ്റർ റിലേയിലും സ്വർണ്ണം നേടി.
മൂന്നു ലോകചാമ്പ്യൻഷിപ്പിൽ    മത്സരങ്ങളിൽ 100 മീറ്ററിലും 200 മീറ്ററിലും സ്വർണം നേടിയ  ബോൾട്ട് ട്രിപ്പിൾ ഡബിളും , 4 X 100 മീറ്റർ റിലേയിലും  സ്വർണം നേടി ട്രിപ്പിൾ ട്രിപ്പിൾ എന്ന നേട്ടവും കൈവരിച്ചു.
2009  ലേയും 2013 ലേയും 2015 ലേയും ലോകചാമ്പ്യൻഷിപ്പുകളിലാ യിരുന്നു ഈ നേട്ടങ്ങൾ.
2016ൽ ബ്രസീലിലെ റിയോ ഡി ജനീറോയിൽ വെച്ച് നടന്ന ഒളിമ്പിക്സിനു ശേഷം വിരമിച്ചു. 'അയാം ബോൾട്ട്' എന്നത് ബോൾട്ടിൻറെ കായിക ജീവിതവുമായി ബന്ധപ്പെട്ട് ബെൻജമിന് ടർണർ ഗേബ് ടർണർ എന്നിവർ ചേർന്ന് സംവിധാനം ചെയ്ത സിനിമയാണ്.
അവലംബം 1 2 UsainBolt.com Archived 2011-09-02 at the Wayback Machine .
, profile page, accessed 6 September 2011 ↑ Usain Bolt beats Gay and sets new Record – from Universal Sports യൂട്യൂബിൽ ↑ ↑ New World Best over 150m for Usain Bolt from Universal Sports യൂട്യൂബിൽ ↑ New World Record over 200m for Usain Bolt – from Universal Sports യൂട്യൂബിൽ 1 2 ↑ ↑ ↑ ↑ ↑ {{ cite news }} :  CS1 maint: multiple names: authors list ( link ) ↑ ↑ ↑ ↑ http://www.indiavisiontv.com/2013/09/04/251664.html%5Bപ്രവർത്തിക്കാത്ത+കണ്ണി%5D Usain Bolt എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
https://en.wikipedia.org/wiki/Usain_Bolt
http://www.mangalam.com/news/detail/25177-sports-news.html
ഉഷ്ണരക്തം ഇംഗ്ലീഷ് വിലാസം https://ml.wikipedia.org/wiki/Warm-blooded
ഉഷ്ണരക്ത ജീവികൾ അവയുടെ ശരീരതാപം സ്ഥിരമായി ഒരു പ്രത്യേക അളവിൽ ക്രമീകരിച്ചുകൊണ്ടിരിക്കുന്നു.
അതുകൊണ്ട് അന്തരീക്ഷത്തിലുണ്ടാകുന്ന മാറ്റങ്ങൾക്കനുസരിച്ച് ശരീരതാപത്തിൽ വ്യത്യാസം വരുന്നില്ല.
സസ്തനികളും പക്ഷികളും ഉഷ്ണരക്തജീവികൾ ആണ്.
കഴിക്കുന്ന ഭക്ഷണത്തിന്റെ ഒരു ചെറിയ അളവുമാത്രമാണ് ശരീരവളർച്ചയ്ക്കായി ഇത്തരം ജീവികൾ ഉപയോഗിക്കുന്നത്.
ബാക്കി ശരീരതാപത്തിന്റെ ക്രമീകരണത്തിനായി ഇവ ചെലവഴിക്കുന്നു.
ഒരു സസ്തനിയുടെ സാധാരണ ശരീരതാപം 97° F മുതൽ 104° F വരെയാണ്.
പക്ഷികളുടെ സാധാരണ ശരീരതാപം 106° F മുതൽ 109° F വരെയാണ്.
തലച്ചോറിലെ ഹൈപോതലാമസ് എന്ന ഭാഗമാണ് ശരീരതാപത്തെ ക്രമീകരിക്കുന്നത്.
അന്തരീക്ഷത്തിലെ താപവ്യത്യാസങ്ങൾക്കനുസരിച്ച് ത്വക്കിൽ നിന്ന് ഹൈപോതലാമസിലേക്ക് സന്ദേശങ്ങൾ എത്തുകയും അവ ശരീരതാപത്തിന്റെ ക്രമീകരണത്തിന് നിർദ്ദേശങ്ങൾ നൽകുകയും ചെയ്യും.
തണുപ്പു വർദ്ധിക്കുമ്പോൾ ശരീരം വിറയ്ക്കുന്നതും, ഉഷ്ണം കൂടുമ്പോൾ വിയർക്കുന്നതും അതുകൊണ്ടാണ്.
സ്വേദഗ്രന്ഥികൾ പുറപ്പെടുവിക്കുന്ന വിയർപ്പിന് ബാഷ്പീകരണം സംഭവിക്കുമ്പോൾ ശരീരം തണുക്കുന്നു.
ഉഷ്ണരാശി ഇംഗ്ലീഷ് വിലാസം https://ml.wikipedia.org/wiki/Ushnarashy
കെ.വി.മോഹൻകുമാർ രചിച്ച മലയാള നോവലാണ് ഉഷ്ണരാശി – കരപ്പുറത്തിന്റെ ഇതിഹാസം .
2018 ലെ വയലാർ അവാർഡ് ഈ ഗ്രന്ഥത്തിനായിരുന്നു.
പുന്നപ്ര വയലാർ സമരകാലഘട്ടത്തിന്റെ പശ്ചാത്തലത്തിൽ  1930 മുതൽ 2014 വരെയുള്ള കേരളത്തിന്റെ സൂക്ഷ്മ രാഷ്ട്രീയ വിശകലനമാണ് ഈ നോവലിന്റെ പ്രമേയം.
അതുകൊണ്ടാണ് ചരിത്ര പശ്ചാത്തലത്തിലുള്ള സമകാലിക നോവൽ എന്ന്  'ഉഷ്ണരാശി'വിശേഷിപ്പിക്കപ്പെടുന്നത്.
മലയാളിയായ സഖാവ് സത്യദാസിൻറെയും ബംഗാളി എഴുത്തുകാരി സ്നേഹലത ചാറ്റർജിയുടെയും മകൾ അപരാജിത, അച്ഛൻ സത്യദാസിൻറെ മരണത്തിന് ശേഷം കൂട്ടുകാരി ദിശയോടൊപ്പം സ്വന്തം വേരുകൾ തേടി വയലാറിൽ  എത്തുന്നതും ആ നാടിന്റെ സമരചരിത്രത്തിന്റെ ഇതിഹാസം ‘കരപ്പുറത്തിന്റെ ഇതിഹാസം’ എന്നപേരിൽ എഴുതുന്നതുമാണ് നോവലിന്റെ പ്രമേയം.
പല കാലങ്ങളിലായി പി. കൃഷ്ണപ്പിള്ളയും, ഇ.
എം.എസും, എ.കെ. ജിയും, കെ. ദാമോദരനും, ടിവി തോമസും, ആർ സുഗതനും, പി.കെ. ചന്ദ്രാനന്ദനും, കെ.വി. പത്രോസും, സൈമൺ ആശാനും, സി.കെ. കുമാരപ്പണിക്കരുമടക്കം പുന്നപ്ര വയലാർ സമരചരിത്രത്തിന്റെ തുടിക്കുന്ന താളുകളിലെ നൂറുകണക്കിന് സമരനായകന്മാർ ഈ നോവലിലുടനീളം കഥാപാത്രങ്ങളാകുന്നുണ്ട്.
അവലംബം ↑ https://www.mediaonetv.in/kerala/2018/09/29/kv-mohankumar-bags-vayalar-award ↑ ↑ https://www.azhimukham.com/ushnaraasi-novel-kv-mohankumar-punnapra-vayalar-protest-vayana-safiya/ ↑ http://www.keralacm.gov.in/mal/?p=5769%5Bപ്രവർത്തിക്കാത്ത+കണ്ണി%5D
ഉസാഗി ചുഴലിക്കാറ്റ് ഇംഗ്ലീഷ് വിലാസം https://ml.wikipedia.org/wiki/Typhoon_Usagi
2013 സെപ്റ്റംബറിൽ കേരളത്തിലും പടിഞ്ഞാറൻ പസിഫിക് മേഖലയിലും കനത്തമഴയ്ക്ക് ഇടയാക്കിയ ചുഴലിക്കാറ്റാണ്  ' ഉസാഗി' ചുഴലിക്കാറ്റ് .
ഫിലിപ്പീൻസിന്റെ വടക്കൻ ദ്വീപുകളിൽ മണിക്കൂറിൽ 185 കിലോമീറ്റർ വേഗത്തിലാണ് കാറ്റ് വീശിയത്.
ഹോങ്കോങ്ങിലും തായ്‌വാനിലും ഉസാഗി നാശം വിതച്ചു.
ശാന്തസമുദ്രത്തിൽ ഫിലിപ്പീൻസിന്റെ കിഴക്ക് തായ്‌വാന് സമീപം ചൊവ്വാഴ്ചയാണ് ചുഴലിക്കാറ്റ് രൂപം കൊണ്ടത്.
പസഫിക് തീരത്തുനിന്ന് തെക്കുപടിഞ്ഞാറൻ കാറ്റ് ശക്തമാകാൻ 'ഉസാഗി' ഇടയാക്കി.
ഉഷ്ണമേഖലാകൊടുങ്കാറ്റ് ഇംഗ്ലീഷ് വിലാസം https://ml.wikipedia.org/wiki/Tropical_cyclone
ഉഷ്ണമേഖല പ്രദേശത്ത്  സമുദ്രങ്ങൾക്ക് മുകളിൽ രൂപപ്പെടുന്ന ശക്തമായ കൊടുങ്കാറ്റുകളാണ് ഉഷ്ണമേഖല കൊടുങ്കാറ്റുകൾ .
ഒരു ന്യൂനമർദ്ദത്തിനു ചുറ്റുമായി വളരെ ശക്തിയിൽ , ചുഴിയുടെ രൂപത്തിൽ കറങ്ങുന്നതിനാൽ ഇവയെ ഉഷ്ണമേഖല ചുഴലിക്കാറ്റുകൾ എന്നും വിളിക്കാറുണ്ട് .
ശക്തിയിലുള്ള കാറ്റും പേമാരിയോടും കൂടിയുള്ള വലിയ രൂപമാണ്‌ ഇത്തരം കൊടുങ്കാറ്റുകകൾക്ക് ഉണ്ടാവുക.
ഓരോ പ്രദേശത്തും ഇത്തരം ചുഴലികാറ്റുകൾക്ക് വ്യത്യസ്തമായ പേരുകളുണ്ട് .
വളരെ തീവ്രതയുള്ള ഉഷ്ണ മേഖല കൊടുങ്കാറ്റുകളെ വടക്കുപടിഞ്ഞാറു പസഫിക് സമുദ്രത്തിൽ ടൈഫൂൺ എന്നാണ് വിളിക്കാറ് .
വടക്ക് അറ്റ്‌ലാന്റിക് സമുദ്രത്തിലും , പസിഫിക് സമുദ്രത്തിന്റെ ചില ഭാഗങ്ങളിലും അവയെ ഹരികെയിൻ എന്ന് പറയും.
ഇന്ത്യൻ മഹാസമുദ്രത്തിലാണ് ഉണ്ടായിരിക്കുന്നതെങ്കിൽ അവയെ ചുഴലി എന്ന അർഥം വരുന്ന സൈക്ലോൺ എന്ന് വിളിക്കും .
ഇത്തരം കൊടുങ്കാറ്റുകൾ തീര പ്രദേശത്ത് വളരെ കനത്ത നാശനഷ്ടമാണ് ഉണ്ടാക്കുക.
സമുദ്രത്തിൽ നിന്നും കരയിലേക്ക് പ്രവേശിക്കുന്നതോടെ ഇവ ക്രമേണ നശിച്ചു പോവുന്നു.
ചുഴലിക്കാറ്റുകൾക്ക്  സമുദ്രോ പരിതലത്തിൽ ശക്തമായ തിരകൾ ഉണ്ടാക്കാൻ കഴിയും,കൂടാതെ  സമുദ്ര ജല നിരപ്പ് ഉയർത്തുകയും ചെയ്യും .
ഇങ്ങനെ ചുഴലിക്കാറ്റു മൂലം സമുദ്ര ജലനിരപ്പ്‌ ഉയരുന്നതിനെ സ്റ്റോം സർജ്  എന്ന് പറയുന്നു.
സ്റ്റോം സർജ്നു തീര പ്രദേശത്ത് വലിയ തോതിലുള്ള വെള്ളപ്പൊക്കം ഉണ്ടാക്കുവാൻ കഴിയും ഭൌതിക ഘടന
മർദ്ദം വളരെ കുറഞ്ഞ ഒരു കേന്ദ്രത്തിനു ചുറ്റും വളരെ ശക്തിയിൽ കറങ്ങുന്ന രൂപമാണ്‌  ഉഷ്ണമേഖല ചുഴലികാറ്റുകളുടെത് .
ഈ ന്യൂനമർദ്ദ മേഖല സമുദ്രനിരപ്പ് മുതൽ മുകളിലേക്ക്  അന്തരീക്ഷത്തിൽ  വരെ വ്യാപിച്ചു കിടക്കുന്നു .
ഇവയിൽ , സാധരണ ഗതിയിൽ ഏറ്റവും മർദ്ദം കുറഞ്ഞ മേഖല സമുദ്രനിരപ്പിനോട് ചേർന്നാണ് കാണാറ് .
ന്യൂനമർദ്ദ പ്രദേശത്തിന്റെ കേന്ദ്രസ്ഥാനത്തെ താപനില  അതിനു സമീപ പ്രദേശങ്ങളിൽ നിന്നും ഉയർന്നു നിൽക്കുന്നതിനാൽ ഇവയെ വാം കോർ സിസ്റ്റം എന്നും വിളിക്കുന്നു .
ഇങ്ങനെ മർദ്ദം കുറഞ്ഞ കേന്ദ്ര ഭാഗത്തേക്ക്   താരതമ്യേന മർദ്ദം  കൂടിയ സമീപ ഭാഗങ്ങളിൽ നിന്നും , മർദ്ദ വ്യത്യസ ബലം മൂലം , ശക്തമായ വായു സഞ്ചാരം ഉണ്ടാകും.
ശരാശരി   200 - 300 കിലോമീറ്റർ പരിധിയിൽ നിന്ന് ഇങ്ങനെ വായു പ്രവാഹം ഉണ്ടാവുന്നതിനാൽ  ഭൂമിയുടെ ഗ്രഹണ ബലമായി ഉണ്ടാവുന്ന കൊറിയൊളിസ്  ബലത്തിനു ഈ വായു പ്രവാഹത്തിനെ സ്വാധീനിക്കാൻ കഴിയും, ഇതിന്റെ കൂടെ ഭൌമ ഉപരിതലത്തിലെ ഘർഷണ ബലം കൂടെ സ്വാധീനം ചെലുത്തും .
ഇങ്ങനെ മൂന്നു ബലങ്ങൾ തമ്മിൽ ഉള്ള സന്തുലനത്തിൽ ആയിരിക്കും .
ഈ സന്തുലനം കേന്ദ്രഭാഗത്തേക്ക് പ്രവേശിക്കുന്ന കാറ്റിന് ഒരു ചുഴിയുടെ രൂപം നല്കുന്നു.
ന്യൂനമർദ്ദ കേന്ദ്രത്തിനു ചുറ്റുമായി വളരെ ശാന്തമായ, മേഘങ്ങൾ ഒന്നും ഇല്ലാത്ത വൃത്താകൃതിയിലുള്ള  പ്രദേശത്തെയാണ്‌  ചുഴലിക്കാറ്റിന്റെ കണ്ണ് എന്ന് വിളിക്കുന്നത്‌ (eye).
ചുഴലിക്കാറ്റിന്റെ കണ്ണിലൂടെ, ട്രോപോപൗസ് മുതൽ സമുദ്ര നിരപ്പ് വരെ , തഴേക്കുള്ള വായു സഞ്ചാരം  മേഘങ്ങളുടെ രൂപികരണത്തെ തടയുന്നത് കൊണ്ടാണ്  ഇങ്ങനെ സംഭവിക്കുന്നത്‌ .
ശരാശരി   30 - 60 കിലോമീറ്റർ ആയിരിക്കും ഒരു ഉഷ്ണമേഖല ചുഴലിക്കാറ്റിന്റെ കണ്ണിന്റെ വലിപ്പം .
ഉപഗ്രഹ ചിത്രങ്ങളിൽ നിന്നും ഈ ഭാഗം കൃത്യമായി മനസ്സിലാക്കാൻ സാധിക്കുന്നതാണ് .
കേന്ദ്രഭാഗത്തേക്ക് അടുക്കുന്ന വായു കണ്ണിനു ചുറ്റും  കറങ്ങി മുകളിലേക്ക് ഉയർന്നു ട്രോപോപൗസിന്  അടുത്തായി പുറത്തേക്ക് പോവുന്നു , ഇങ്ങനെ ഉയരുന്ന സമയത്ത് വായുവിൽ ഉണ്ടാവുന്ന ബാഷ്പം വലിയ തോതിൽ  കുമുലോ നിംബസ് മേഘങ്ങൾ രൂപപ്പെടാൻ കാരണമാവുന്നു .
ഈ മേഘങ്ങളാണ് പേമാരിയായി പെയ്യുന്നത്.
രൂപപ്പെടൽ പ്രക്രിയ ഇന്ത്യൻ മഹാസമുദ്രവും ചുഴലിക്കാറ്റുകളും നാശനഷ്ടം പ്രവചനം
ഉസക്ക് ഇംഗ്ലീഷ് വിലാസം https://ml.wikipedia.org/wiki/Uzak
നൂറി ബിൽജേ ജെയ്ലൻ രചനയും, സംവിധാനവും നിർവഹിച്ച് 2002-ൽ പുറത്തിറങ്ങിയ തുർക്കിഷ് ചലച്ചിത്രമാണ് ഉസക്ക് അഥവ ഡിസ്റ്റെന്റ് .
ഒരേ വീട്ടിൽ കഴിയുന്ന വ്യത്യസ്ത ജീവിത പശ്ചാത്തലത്തിലുള്ള രണ്ട് വ്യകതികൾ തമ്മിലുള്ള അകലവും, അവരുടെ ഏകാന്തതവും വിശകലനം ചെയ്യുന്ന ചിത്രം ദൈർഘ്യമേറിയ ഷോട്ടുകൾകൊണ്ട് സമ്പന്നമാണ്.
നൂറി ബിൽജേ ജെയ്ലൻ തന്നെയാണ് ചിത്രത്തിന്റെ ഛായാഗ്രഹണവും, ചിത്രസന്നിവേശവും നിർവഹിച്ചിരിക്കുന്നത്.
2003ലെ കാൻസ് അന്താരാഷ്ട ചലച്ചിത്രമേളയിൽ മൽസരവിഭാഗത്തിൽ പ്രദർശിപ്പിച്ച ചിത്രം Grand Prix പുരസ്ക്കാരവും, മികച്ച അഭിനയത്തിനുള്ള പുരസ്ക്കാരവും നേടി.
ഒട്ടേറേ നിരൂപക പ്രശംസ പിടിച്ചുപറ്റിയ ചിത്രം യൂറോപ്യൻ ഫിലിം പുരസ്ക്കാരങ്ങളുൾപ്പെടെ ധാരാളം മറ്റ് അന്താരാഷ്ട്ര ചലച്ചിത്ര പുരസ്ക്കാരങ്ങളും നേടിയിട്ടുണ്ട്.